劉素芳

劉素芳係香港女演員，做過麗的電視藝員，晚年做無綫電視特約演員，出名角色係處境劇《愛·回家之開心速遞》嘅「大芬姐」。

簡歷
劉素芳出身麗的電視藝員訓練班，之後主持好多節目，包括《大家早晨》、《七彩繽紛話香港》、《新貓頭鷹時間》、《半邊天下》，更加係頭一位《六合彩》女主持。

2010年代開始，劉素芳做咗無綫電視特約演員，演出過一啲劇集，當中最出名嘅角色係處境劇《愛·回家之開心速遞》入面「香港島大學」飯堂職員「大芬姐」，綽號「島大馮盈盈」，更喺2020年7月播出嘅第937集同馮盈盈真人同場演出，亦係佢最後一次幕前演出。

2020年11月18號，音樂人陸顥仁代劉素芳老公公佈，劉素芳11月5號因病離世，已經安排好後事同火化。

香港女演員
前亞洲電視女藝員
素芳